वीडियो क्लिप
वीडियो क्लिप (अंग्रेज़ी: video clip) बहुत छोटे अवधि के वीडियो को कहते हैं, जो अक्सर किसी बड़े वीडियो का भाग होता है। इस शब्द का उपयोग आमतौर पर ऐसे छोटे वीडियो के लिए किया जाता है, जो परंपरागत टेलीविजन कार्यक्रमों के अवधि से कम होती है। वीडियो क्लिप के मामले में विज्ञापन बाजार सबसे ज्यादा आगे है। इस तरह के छोटे छोटे वीडियो क्लिप के माध्यम से आसानी से किसी उत्पाद का प्रचार किया जा सकता है और इसे कई माध्यमों से लोगों तक ले जाया भी जा सकता है। ऐसे छोटे वीडियो क्लिप के आसानी से देखने और डाउनलोड या अपलोड किए जाने के कारण बड़े बड़े वीडियो की तुलना में इसके ज्यादा से ज्यादा लोगों तक पहुँचने की संभावना भी बहुत अधिक हो जाती है।